PODPORA VYTVÁRANIA PRACOVNÝCH MIEST

v zmysle
OZNÁMENIA
O MOŽNOSTI PREDKLADANIA ŽIADOSTÍ O POSKYTNUTIE FINANČNÉHO PRÍSPEVKU NA PODPORU VYTVÁRANIA PRACOVNÝCH MIEST

NÁRODNÝ PROJEKTU Č. XXI
„Podpora vytvárania pracovných miest“
OPERAČNÝ PROGRAM ZAMESTNANOSŤ A SOCIÁLNA INKLÚZIA
Prioritná os 1: Podpora rastu zamestnanosti
Opatrenie 1.1: Podpora programov v oblasti podpory zamestnanosti a riešenia nezamestnanosti a dlhodobej nezamestnanosti

Schéma pomoci de minimis na podporu zamestnanosti
(schéma DM č.1/2007)

CIEĽOVÁ SKUPINA   
Mladí nezamestnaní vo veku do 29 rokov vrátane, ktorí sú uchádzačmi o zamestnanie podľa §  6 zákona o službách zamestnanosti, vedenými v evidencii uchádzačov o zamestnanie najmenej 3 mesiace.

HLAVNÁ AKTIVITA Č. 1 
 POSKYTOVANIE PRÍSPEVKOV NA AOTP  U VYBRANÝCH ZAMESTNÁVATEĽOV A ZAMESTNÁVATEĽOV PÔSOBIACICH V AUTODOPRAVE

Podpora vytvárania  PM u vybraných zamestnávateľov a zamestnávateľov pôsobiacich v autodoprave, pre uchádzačov o zamestnanie z   cieľovej skupiny, prijatých do pracovného pomeru na plný pracovný úväzok,  na dobu  najmenej 18 mesiacov. 
Charakteristika podporovaného vytvoreného pracovného miesta
Riadny pracovný pomer na plný pracovný úväzok:
•	na dobu určitú minimálne na 18 mesiacov, alebo
•	na dobu neurčitú s podmienkou zamestnávania po dobu minimálne 18 mesiacov.

Za vytvorenie pracovného miesta u zamestnávateľa sa považuje zvýšenie počtu pracovných miest, ktoré predstavuje v priemere za 12 kalendárnych mesiacov v porovnaní s rovnakým predchádzajúcim obdobím celkový nárast počtu jeho zamestnancov. Ak nedošlo k zvýšeniu počtu pracovných miest podľa predchádzajúcej vety, zamestnávateľ je povinný preukázať, že k tomuto zvýšeniu nedošlo v dôsledku zrušenia pracovných miest z dôvodu nadbytočnosti.
Za deň vytvorenia/obsadenia pracovného miesta u zamestnávateľa sa bude považovať deň vzniku pracovného pomeru, t. j. deň, ktorý bol s UoZ písomne dohodnutý v pracovnej zmluve ako deň nástupu do práce na uvedenom  pracovnom mieste.
Ak zamestnávateľ v priebehu 12 kalendárnych mesiacov od vytvorenia pracovných miest zrušil akékoľvek pracovné miesto pre nadbytočnosť (§ 63 ods. 1 písm. b zákona č. 311/2001 Z. z. Zákonníka práce v znení neskorších predpisov) je povinný vrátiť úradu  poskytnutý príspevok za počet zrušených pracovných miest, najneskôr do 30 kalendárnych dní odo dňa zrušenia pracovných miest z dôvodu nadbytočnosti.
Vytvorené pracovné miesto nemôže byť obsadené ani preobsadené uchádzačom o zamestnanie, ktorého posledným zamestnávateľom 12 mesiacov pred podaním žiadosti o poskytnutie príspevku bol zamestnávateľ, ktorý žiada o príspevok, s výnimkou UoZ, ktorý u zamestnávateľa pracoval na základe príspevku v rámci niektorého aktívneho opatrenia na trhu práce podľa zákona o službách zamestnanosti.

Oprávnení žiadatelia
a)	Zamestnávateľ – podnikateľ, ktorý je mikro, malým alebo stredným podnikom v zmysle definície použitej v  prílohe č. I  Nariadenia Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) zverejnenej v Úradnom vestníku Európskej únie L 214/40 dňa 9.8.2008. (Viď. príloha č. 13).

b)	Zamestnávateľ - podnikateľ, podľa § 2 ods. 2 Obchodného zákonníka, ktorý je veľkým podnikom (nespĺňa aspoň jednu z podmienok definície MPS)

c)	Neziskové organizácie poskytujúce všeobecne prospešné služby, občianske združenia a i., ktoré vykonávajú hospodársku (ekonomickú) činnosť za účelom dosahovania zisku, resp. poskytujú tovary a služby za úhradu alebo realizujú aktivity, ktorých výstupom je hospodárska (ekonomická) činnosť za účelom dosahovania zisku resp. ponúkanie tovarov a služieb za úhradu.

Žiadateľ je povinný preukázať, že ku dňu predloženia žiadosti o poskytnutie finančného príspevku vykonával svoju činnosť najmenej 12 mesiacov, t.j. u živnostníkov dátum začatia vykonávania SZČ podľa živnostenského oprávnenia, u podnikateľov zapísaných v obchodnom registri dátum zápisu do obchodného registra, u neziskových organizácií poskytujúcich všeobecne prospešné služby, občianskych združení, nadácií a i., ktoré vykonávajú hospodársku (ekonomickú) činnosť za účelom dosahovania zisku resp. poskytujú tovary a služby za úhradu dátum zápisu do príslušného registra.

Oprávnené výdavky:

Úhrada nákladov na celkovú cenu práce (CCP) a nákladov na náhradu príjmu počas prvých desiatich dní dočasnej pracovnej neschopnosti zamestnanca(ov) prijatého(ých) do pracovného pomeru. Príspevok sa poskytuje mesačne vo výške 90% celkovej ceny práce zamestnanca, najviac vo výške MCCP na rok 2013, t.j. maximálne 456,54 EUR mesačne po dobu 12 mesiacov, na jedno dohodnuté pracovné miesto.

HLAVNÁ AKTIVITA Č. 2
POSKYTOVANIE PRÍSPEVKOV NA AOTP V AUTODOPRAVE

Podpora vytvárania  PM u zamestnávateľov – podnikateľov v autodoprave pre uchádzačov o zamestnanie z   cieľovej skupiny, prijatých do pracovného pomeru  na plný pracovný úväzok,  na dobu  najmenej 30 mesiacov.
Charakteristika vytvoreného pracovného miesta
Riadny pracovný pomer na plný pracovný úväzok:
•	na dobu určitú minimálne na 30 mesiacov, alebo 
•	na dobu neurčitú s podmienkou zamestnávania po dobu minimálne 30 mesiacov

Za vytvorené pracovné miesto bude považované pracovné miesto, iba na pozíciu vodič a závozník. 
Za vytvorenie pracovného miesta u zamestnávateľa sa považuje zvýšenie počtu pracovných miest, ktoré predstavuje v priemere za 12 kalendárnych mesiacov v porovnaní s rovnakým predchádzajúcim obdobím celkový nárast počtu jeho zamestnancov. Ak nedošlo k zvýšeniu počtu pracovných miest podľa predchádzajúcej vety, zamestnávateľ je povinný preukázať, že k tomuto zvýšeniu nedošlo v dôsledku zrušenia pracovných miest z dôvodu nadbytočnosti.
Ak zamestnávateľ v priebehu 12 kalendárnych mesiacov od vytvorenia pracovných miest zrušil akékoľvek pracovné miesto pre nadbytočnosť (§ 63 ods. 1 písm. b zákona č. 311/2001 Z. z. Zákonníka práce v znení neskorších predpisov) je povinný vrátiť úradu  poskytnutý príspevok za počet zrušených pracovných miest, najneskôr do 30 kalendárnych dní odo dňa zrušenia pracovných miest z dôvodu nadbytočnosti.

Oprávnení žiadatelia

Zamestnávateľ – podnikateľ, ktorý je mikro, malým alebo stredným podnikom resp. veľkým podnikom, ktorého prevažujúca činnosť je v rámci nákladnej cestnej dopravy resp. ostatnej osobnej pozemnej dopravy. Prevažujúca činnosť sa bude posudzovať podľa uvedenej prevažujúcej činnosti SK NACE, uvedeného v registri IČO na stránke štatistického úradu Slovenskej republiky (http://www.statistics.sk).
a)	Zamestnávateľ - podnikateľ, ktorý je mikro, malým alebo stredným podnikom v zmysle definície použitej v  prílohe č. I  Nariadenia Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) zverejnenej v Úradnom vestníku Európskej únie L 214/40 dňa 9.8.2008. 
b)	Zamestnávateľ - podnikateľ, podľa § 2 ods. 2 Obchodného zákonníka, ktorý je veľkým podnikom (nespĺňa aspoň jednu z podmienok definície MPS)

V zmysle prílohy Vyhlášky štatistického úradu Slovenskej republiky č. 306/2007 Z.z. zo dňa z 18. júna 2007, ktorou sa vydáva Štatistická klasifikácia ekonomických činností (SK  NACE Rev. 2) sú pre účel projektu oprávnené tieto podtriedy klasifikácie ekonomických činností:

                          49.4 Nákladná cestná doprava a sťahovacie služby
                   49.41  Nákladná cestná doprava
                   49.42  Sťahovacie služby
                   49.3 Ostatná osobná pozemná doprava	
	
49.31 Mestská alebo prímestská osobná pozemná doprava
49.39 Ostatná osobná pozemná doprava i.n.

Žiadateľ je povinný preukázať, že ku dňu predloženia žiadosti vykonával svoju činnosť  najmenej 12 mesiacov, t.j. u živnostníkov dátum vydania živnostenského oprávnenia, u podnikateľov zapísaných v obchodnom registri dátum zápisu do obchodného registra.

Oprávnené výdavky
Príspevok sa poskytuje zamestnávateľovi na úhradu mzdových nákladov (vrátane nákladov na nemocenské dávky platené zamestnávateľom počas prvých desiatich dní dočasne pracovnej neschopnosti a ošetrovného) .resp. ich časti vo výške 95 % z celkovej ceny práce zamestnanca, najviac vo výške 1,2 násobku predpokladanej MCCP na rok 2013 , t.j. maximálne 547,88 EUR mesačne po dobu 9 mesiacov.

SCHÉMA POMOCI DE MINIMIS NA PODPORU ZAMESTNANOSTI
„SCHÉMA DM - 1/2007"
Príspevky na oprávnenú aktivitu č. 1 a oprávnenú aktivitu č. 2 budú poskytované v súlade s príslušnými platnými schémami štátnej pomoci:.

Príspevky poskytnuté podnikateľom na podporu vytvárania pracovných miest v zmysle tohto oznámenia sú pomocou poskytnutou v súlade s podmienkami Schémy pomoci de minimis na podporu zamestnanosti (schéma DM č.1/2007 v platnom znení – viď príloha č. 14 oznámenia).

Maximálna výška pomoci akémukoľvek príjemcovi nesmie presiahnuť súhrnne 200 000 EUR v priebehu akéhokoľvek obdobia troch fiškálnych rokov. Maximálna výška pomoci príjemcovi pôsobiacemu v sektore cestnej dopravy nesmie prekročiť 100 000 EUR v priebehu troch fiškálnych rokov. Trojročné obdobie v súvislosti s poskytovaním pomoci sa určuje na základe účtovného obdobia príjemcu. Podľa zákona č.431/2002 Z. z. o účtovníctve v znení neskorších predpisov je to kalendárny rok alebo hospodársky rok podľa rozhodnutia podnikateľa.

V schéme pomoci de minimis sú uvedené odvetvia a činnosti, v rámci ktorých je pomoc de minimis zakázaná.

Neoprávnení žiadatelia

Medzi neoprávnených žiadateľov patria subjekty pôsobiace v odvetviach, ktoré sú uvedené v schéme pomoci de minimis DM - 1/2007 v kapitole F. Prijímatelia pomoci. Podľa tejto schémy nemôžu byť žiadateľom taktiež podniky v ťažkostiach. Podnik je v ťažkostiach, keď nie je schopný, či už prostredníctvom svojich vlastných zdrojov, alebo pomocou finančných prostriedkov, ktoré je schopný získať od svojich vlastníkov/akcionárov alebo veriteľov, zamedziť stratám, ktoré by ho bez vonkajšej intervencie verejných orgánov takmer s určitosťou odsúdili na vylúčenie z obchodnej činnosti v krátkodobom alebo strednodobom horizonte.

FORMULÁR ŽIADOSTI A PRÍLOHY K ŹIADOSTI 
Žiadosť o poskytnutie finančného príspevku musí byť predložená na formulári, ktorý je v prílohe č. 1 „Oznámenia o možnosti predkladania žiadostí o poskytnutie finančného príspevku“, spolu so „Zámerom vytvorenia pracovných miest“ a čestnými vyhláseniami k „Žiadosti...“ (prílohy č. 3, 3a, 4 uvedeného oznámenia) a ostatnými náležitosťami uvedenými na tretej strane žiadosti. Elektronická verzia formulárov je k dispozícii aj na 
internetovej stránke ústredia		http://www.upsvar.sk
internetovej stránke úradu		http://www.upsvar-rv.sk

V prípade záujmu nás môžete kontaktovať:
Osobný kontakt:	Mgr. Mária Kuchtová, 3.poschodie, kanc.č. 414	
Telefonický kontakt:  	058 / 2440404	
E-mail: 	maria.kuchtova@upsvr.gov.sk